Wp/kab/Cendrillon

Cendrillon d yiwet n tmacahutt taqburt i d-yura umeskar (auteur) alatini Élien ( Claudius Ælianus ) deg tidmi tis ⅠⅠⅠ seld tlalit n asar Ɛisa . Élien iḥka-d amezruy n yiwet n teqcict tamaṣrit, umi qqaren Rhodope ( Ῥοδόπη ), umi yuker Igider taṣebaṭ-is, u yeweḍa-s ugellid ferɛuni Psammétique , i iwehmen deg ṣebaḍ agi. Dɣa yahed iwakken slid taqcict isɛan aṣebbaḍ-agi ur izweǧ ara.

Tamacahutt agi n Cendrillon telḥa d acḥal n tidmi u deg acḥal n tmura akk d imenzaw (continents). Tura akka llant azal n 500 ilqam (versions) ines, akk mgaraden-t : si tmacahutt n Rhodope, ar tin n walqem n tmurt n Cenwa i yettwarun deg tidmi tis ⅠⅩ, ar win n tmurt n Arminya n Bo Than , neɣ alqem n uṭalyani Giambattista Basile umi isemm-a Tamcict m’iɣiɣden ( La Chatte des cendres ) deg 1634, neɣ asummur (ballet) n Rudolf Noureev , i yellan d tumgi taskilant (mythe littéraire) i ssqedcen, umi yawden aṭas n imeskar atraren am : Luc Plamondon , ameskar usaru azawan Cindy, la Cendrillon des temps modernes i d-yefɣen deg 2002.

Isem n Cendrillon ikka-d seg awal Iɣed . Di tmacahutt n Ccenwa, taqcict nni isem-is Ye Xian ( 葉限 ), i cuban ar w-awal almani Aschen , i bɣan ad yini Iɣed , dɣa am wawal n teǧlizit ashes i d-yusan seg iwen n wazar.

Tamcahutt n Cendrillon wid i s-yefkan iman, u aran-tt tettwasen ar ugar n medden di yal tamurt, d imyura n tmucuha Charles Perrault deg 1667 s walqem ines umi yefka isem Cendrillon ou la Petite Pantoufle de verre , akk d win n watmaten Almaniyen Jacob d Wilhelm Grimm deg 1812, umi fkka-n isem Aschenputtel , neɣ s tefranṣiṣt : Cendrillon.

Amyaru d umedyaz aqbayli Essaid At Maamar , yerra-tt id daɣen ar taqbaylit. Isemm-a-yas aken i yella w-azar n awal Cendrillon M-iɣiɣden. Di tmacahutt agi, anaf akk isem-awen, akk di medqan n tmurt tazawt. Atan wedris amek i gella (sɣuṛ imyura.net) : M-iɣiɣden .

Walit daɣen

Tamselyut, Iseddagen & Izdayen Iberraniyen